Media vita in morte sumus

Media vita in morte sumus er den første strofen på en koral fra tidlig middelalder. Den blir tilskrevet Notker Balbulus, død 992, men kan ha eldre kilder, helt tilbake til orientalsk liturgi musikken. Koralen er gjendiktet og utvidet av Martin Luther (Mitten wir im Leben sind), og videre gjendiktet til norsk av Magnus Brostrup Landstad (Midt i livet finnes vi).

Historie

Opprinnelse) 
Landstad tilskriver koralen Notker den stamme (ca. 840–912). Andre kilder mener den stammer fra orientalsk liturgi.

Gjendiktninger 
Teksten er utgangspunktet for Martin Luthers gjendiktning i salmen Mytten wir ym leben synd / mit dem todt vmbfangen. Luther har tilføyet to vers der de innledende strofenes mening utdypes. Salmen lyder idag Mitten wir im Leben sind / mit dem Tod umfangen. Salmen er inntatt i den tyske Evangelisches Gesangbuch som nummer 518. Den finnes også I den tyske, katolske sangboken Gotteslob (2013), som nummer 503. I M. B. Landstads Kirkesalmebok er salmen inntatt som nummer 204. Landstads gjendiktning er bygget på Luthers salme, og innledes med strofen Midt i livet finnes vi / Stedt i dødens våde. Sibelius-akademiet viser til en melodi fra 1695 med teksten Hela werlden klagar sigh og oppgir Media vita in morte sumus/Mitten wir im Leben sind som salmens forbilde. Koralen ble oversatt til svensk av Olaus Petri og inntatt i Swenske songer eller wisor 1536. Den går idag (2019) under tittelenVi på jorden leva här.

Tonesettinger 
 Arnold von Bruck (1500–1554): Mitten wir im Leben sind
 Nicolas Gombert (1495–1560): Media vita
 Jacobus de Kerle (1531–1591): Media vita in morte sumus
 Orlando di Lasso (1532–1594): Media vita
 John Sheppard (1515–1558): Media vita a 6
 Henri Dumont (1610–1684): Media vita in morte sumus
 Johann Sebastian Bach (1685–1750) Mitten wir im Leben sind (BWV 383)
 Felix Mendelssohn Bartholdy (1809–1847), Mitten wir im Leben sind

Referanser 

Latinske hymner